تورکیه خاریجی ایشلر ناظیرلیگی‌نین سؤزچوسو حامی آکسوی یونانیستان خاریجی ایشلر ناظیرلیگی‌نین تورکیه-‌نین سیسمیک آراشدیرما گمیسی "اوروچ رئیس"ین فعالیتینه دایر شرحه یازیلی جاواب وئره‌رک بیلدیریب: "خاطیرلاداق کی، تورکیه-‌نین "اوروچ رئیس" گمیسی‌نین بیرلشمیش میللت‌لر تشکلیلاتی‌نین گؤستردیگی دنیز دیبی ساحه‌ده 2012-جی ایلده تورکیه نفت‌لری آنونیم اورتاق‌لیغی (TPAO) شیرکتی ایله اولان سنده اساساً یولدا پلان‌لانان سیسمیک آراشدیرما فعالیتی تورکیه پرزیدنتی رجب طیب اردوغانین تاپشیریغی ایله بیر مودت تاخیره سالیندی. آلمانیا و آوروپا بیرلیگی‌نین تکلیف‌لریله دیپلوماسییه ایمکان وئرمک و دیالوق کانال‌لارینی یئنی‌دن جانلاندیرماق اوچون بو یاخشی نیت ژستیمیز قارشی‌لیق آلمادی.
یونانیستان میصرله کئچن هفته سؤزده "دنیز صلاحیت ساحه‌لری‌نین محدودلاشدیریلماسی"نا دایر موقاویله ایمضالادی. 6 آوقوست 2020-جی ایل تاریخینده میصرله بو کورسان راضیلاشماسی ایله یونانیستان دیالوق مؤوضوعسوندا صمیمی و دوروست اولمادیغینی اورتایا قویدو. بو موقاویله ایله تورکیه و لیبی-نین دوغو آغ دنیزیندکی دینز دیبی ساحه‌سی پوزولدو و "اوروچ رئیس" کشفیات-آختاریش گمیمیز، اول پلانلاشدیریلدیغی کیمی، 10 آوقوست‌دان سیسمیک آراشدیرما فعالیتینه باشلاما‌لی اولدو.
یونانیستانین اعتراضلاری‌نین هئچ بیر حقوقی اساسی یوخ‌دور. آغ دنیزینده گرگین‌لیگی آرتیران طرف تورکیه دئییل، یونانیستان‌دیر.
عصیرلر بویو تورک حاکمیتی آلتیندا اولان آغ دنیزیندن تورکیه-نی کنارلاشدیرماغا چالیشماغا کیمسه‌نین حاقی یوخ‌دور. "آغ دنیزینین تک صاحبی منم" آنلاییشییلا حرکت ائدن‌لر خیال قیریق‌لیغینا اوغرایا‌جاق. تورکیه اونا قارشی یارادیلان شر اتفاق‌لارینی یئرله یکسان ائده‌جک قدرت، محکم ‌لیک، ایمکان و قابیلیت‌لره مالیک‌دیر."
